Penjo aquest fil al fil dels suggeriments, ja que he observat un petit error lingüístic als fòrums (va, doncs, pels administradors). Quan hom esciu un missatge en un fil, a dalt de tot del missatge hi posa el nom del qui ha escrit aquell missatge i la data en què ho ha escrit. En el meu cas posaria "escrit per Noicat a 25 de febrer de 2006", per exemple. Doncs bé, administradors, si podeu i no és gaire complicat hauríeu de canviar això de "a 25 de febrer...", ja que en català no es diu "a dia tal...", sinó "EL dia tal i qual...". No s'escriu una cosa A dia tal sinó EL dia tal... És un petit canvi, però el Capità Enciam deia que els petits canvis són poderosos. 
Molt bona! Jo també hi dic la meva: a baix a l'esquerra, sota d'on diu "pàgina generada en x segons", hi hauria de dir "Nombre de consultes". Quan ho pots substituir per la paraula quantitat, aleshores no es diu número, sinó nombre.
Tens raó. De mica en mica veig que van sortint cosetes. 
Ui, de cosetes sempre en van sortint... gràcies a déu, que si no no sé de què treballaria 
Coneixes ENETI? Doncs entre ahir i avui hi he participat i ha estat una experiència realment interessant i hi he vist que realment m'encanta la traducció i que hi vull dedicar la meua vida 
Ah, doncs no... De traducció en faig molt poca perquè com que falten més correctors que traductors sempre m'agafen per treballar de corrector (i a mi també m'agrada més; de fet treballo en això perquè em paguen per llegir ) 
ENETI és una trobada anual i estatal d'estudiants de traducció que enguany s'ha celebrat a l'UJI, en total unes 10 conferències amb traductors, intèrprets i professionals de la paraula, en tan sols 10 dies i gratuït! fins i tot hem pogut gaudir de la presència de Nino Matas, conegudíssim traductor audiovisual Ha estat una experiència inoblidable. 
Ostres, sona molt bé... És una bona excusa per venir a Castelló 
No que cada any és a un lloc diferent! Ja et diré on serà l'any que ve! 
Ah! A veure si la fotran a Pontevedra, l'any que ve!